Kombinácia Trombexu a vitamínu C
Dobrý večer,môže sa súčasne užívať liek na riedenie krvi TROMBEX , vitaminC a ešte šumivý Celaskon ? Myslím v jeden deň nie súčastne .
Ďakujem za odpoveď .
Dobrý deň,
ďakujeme za Vašu otázku.
Celaskon obsahuje účinnú látku kyselinu askorbovú, čiže vitamín C. Vysoké dávky vitamínu C môžu znížiť aktivitu Trombexu. Podávanie vitamínu C v jeden deň spolu s Trombexom nie je vylúčené, avšak je potrebné zvoliť jeden z uvedených produktov (Celaskon alebo vitamín C z inej firmy). Dennú dávku vitamínu C prijatú formou lieku/výživového doplnku odporúčam zvážiť aj s ohľadom na príjem vitamínu C v strave.
Prajem pekný zvyšok dňa.
S pozdravom
PharmDr. Veronika Kiabová